Aslak Nenseter

Aslak Nenseter (født 19. juni 1994 i Ulefoss) er en norsk skiskytter. Han vant Norgescupen i skiskyting 2016/17.

Hans yngre søster Maren Nenseter driver også med skiskyting.

Idrettskarriere

2011–12 
Nenseter deltok i M18-klassen under NM i rulleskiskyting 2011, der han kom på 19.-plass på sprinten, men fullførte ikke jaktstarten.  

Under Junior-NM i skiskyting 2012 fikk han sølv på fellesstarten på Lillehammer i januar. Under junior-NM del 2 i Stryn kom han på femteplass på sprinten. På normaldistansen kom han på 20.-plass. I Norgescupen i skiskyting for junior 2011/12 kom han på fjerdeplass sammenlagt i 18-årsklassen, med 158 tellende poeng.

2012–13 
Under NM i rulleskiskyting 2012 kom han på andreplass i sprinten i klassen M19, bak Simon Kalkenberg. På jaktstarten endte han på tredjeplass. 

Han deltok i klassen M19 under Junior-NM i skiskyting 2013, og i junior-NM del 1 i Steinkjer i februar kom han på fjerdeplass på fellesstarten. Under junior-NM del to i mars kom han på tiendeplass på normaldistansen og åttendeplass på sprinten, og Telemark og Vestfold kom på 14.-plass i stafetten. Han deltok også i NM i skiskyting 2013 for senior, der Telemark og Vestfold kom på 19.-plass i stafetten. Han deltok også på sprinten i NM, der han kom på 80.-plass, og han startet ikke på jaktstarten.

I Norgescupen i skiskyting for junior 2012/13 kom han på sjetteplass i klassen for menn 19 år.

2013–14 
Nenseter deltok i 20-21-årsklassen under NM i rulleskiskyting 2013, og kom der på sjuendeplass på sprinten i klassen K20/21, og han kom på sjetteplass i den påfølgende jaktstarten. 

Under sesongåpningen i skiskyting på Sjusjøen i november gikk han inn til 43.-plass på sprinten og 29.-plass på fellesstarten. Han deltok i Junior-NM i skiskyting 2014 del 1 i Brumunddal, der han kom på tolvteplass på normaldistansen og sjetteplass på sprinten i klassen 20-21 år. På stafetten kom Telemark og Vestfold på 16.-plass. Under junior-NM del 2 i mars kom han på femteplass på fellesstarten og niendeplass på supersprinten, men Telemark og Vestfold 1 ble diskvalifisert på stafetten. 

Under NM i skiskyting 2014 for senior deltok han på sprinten, der han kom på 14.-plass, og på stafetten der Telemark og Vestfold kom på 21.-plass. Han fikk 149 tellende poeng under Norgescupen i skiskyting for junior 2013/14, og kom på sjuendeplass sammenlagt i klassen 20-21 år. Han deltok også i Norgescupen i skiskyting for 2013/14 for senior, der han kom på 61.-plass med tolv poeng.

2014–15 
I NM i rulleskiskyting 2014 kom han på tolvteplass i sprinten i klassen M20/21, og hun kom på 28.-plass på jaktstarten. Han deltok i sesongåpningen i skiskyting i november, og gikk inn til 40.-plass på sprinten og 22.-plass på 15 km fellesstart. 

Under Junior-NM i skiskyting 2015 del 1 kom han på femteplass på fellesstarten i klassen M20/21. I Junior-NM 2015 del 2 deltok han igjen i klassen K20/21, og kom på andreplass på normaldistansen, bak Andreas Kvam, han kom på 4.-plass på sprinten, i tillegg til at Telemark og Vestfold kom på 18.-plass på stafetten.   Han deltok også i NM i skiskyting 2015 for senior, og kom der på 15.-plass på normaldistansen og 114.-plass på sprinten. Telemark og Vestfold kom her på 14.-plass på stafetten. 

Nenseter vant åpningsrennet og avslutningsrennet i Norgescupen i skiskyting for junior 2014/15, og vant denne cupen sammenlagt med 195 poeng. I Norgescupen i skiskyting 2014/15 for senior fikk han til sammen 11 poeng og endte på 67.-plass.

2015–16 
I november deltok han i sesongåpningen i skiskyting på Sjusjøen, men fullførte ikke sprinten. 

Han deltok i Junior-NM i skiskyting 2016, og kom der på 38.-plass på sprinten og 32.-plass på normaldistansen. Han deltok ikke på stafetten. 

Under Norgescupen i skiskyting 2015/16 fikk han til sammen 209 poeng, og kom på 13.-plass sammenlagt.

2016–17 
Hun kom på åttendeplass på sprinten under NM i rulleskiskyting 2016, og kom på tredjeplass på jaktstarten.  

Han deltok i sesongstarten på Sjusjøen, der han kom på 45.-plass på sprinten. I mars deltok han under NM i skiskyting 2017, og kom der på 16.-plass på stafetten sammen med Telemark og Vestfolds førstelag. Individuelt kom han på niendeplass på sprinten, og han fikk sølv på jaktstarten, bak Kristoffer Langøien Skjelvik. På fellesstarten endte han på 22.-plass. 

I Norgescupen i skiskyting 2016/17 vant han ett av rennene og fikk til sammen 366 poeng, og vant med det norgescupen denne sesongen.

2017–18 
I november 2017 deltok Nenseter i sesongåpningen i skiskyting på Sjusjøen, og han kom der på 16.-plass på sprinten.

Referanser

Eksterne lenker 
 

Norske skiskyttere
Fødsler i 1994
Personer fra Nome kommune